
ПРЕДЛОЖЕНИЕ
От Петя Долапчиева
За кмет на Община Враца
Съгласно Заповед №1273/09.10.2026 г.


[bookmark: _GoBack]ОТНОСНО: Даване на съгласие за доброволно прилагане на частично изменение на подробен устройствен план – план за регулация, за УПИ I-149, кв. 23а по плана на                        с. Паволче, общ. Враца, по реда на чл. 15, ал. 5 от ЗУТ

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Със свое Решение №566 по Протокол №37/26.08.2024 г. Общински съвет – Враца даде съгласие за допускане изработването и одобряването на частично изменение на подробен устройствен план – план за регулация (ЧИПУП–ПР), с което се предвижда изменение на регулационните граници на УПИ I-149, кв. 23а по плана на с. Паволче,               общ. Враца, като се придадат приблизително 122 кв. м. от свободното пространство, находящо се западно от процесния урегулиран поземлен имот.
Въз основа на горецитираното решение, с влязла в сила Заповед №1860 от 17.12.2025 г. на кмета на Община Враца е одобрен ЧИПУП–ПР, с което устройствената процедура е завършена и е образуван нов УПИ I-149, кв. 23а по плана на с. Паволче,               общ. Враца, без да е сключен предварителен договор по реда на чл. 15, ал. 3 от Закона за устройство на територията (ЗУТ).
В изпълнение на влезлия в сила подробен устройствен план е изготвена скица-проект №15-765674-27.05.2026 г. на АГКК, съгласно която в границите на новообразувания урегулиран поземлен имот попадат поземлен имот с проектен идентификатор 55070.501.149, с проектна площ 898 кв. м., поземлен имот с проектен идентификатор 55070.501.30, с проектна площ 119 кв. м., и двата собственост на Нора Иванова Игнатова, както и поземлен имот с проектен идентификатор 55070.501.14, с проектна площ 124 кв. м., частна общинска собственост.
Правото на собственост на Нора Иванова Игнатова върху поземлените имоти е удостоверено с Нотариален акт за дарение на недвижим имот, вписан в Служба по вписванията – гр. Враца с вх. рег. №3330/20.07.2020 г., Акт № 13, том 9, дело № 1546,          дв. вх. рег. №3300, Договор за прекратяване на съсобственост чрез покупко-продажба на общинската част от недвижим имот от 18.03.2021 г., вписан с вх. рег. № 1251 от 18.03.2021 г., Акт №25, том 4, дв. вх. рег. №1247, Договор за покупко-продажба на недвижим имот чрез търг от 30.06.2021 г., вписан с вх. рег. №3512/30.06.2021 г.,            Акт №31, том 10, дв. вх. рег. №3502, както и Договор за прекратяване на съсобственост чрез покупко-продажба на общинската част от недвижим имот от 11.07.2022 г., вписан с вх. рег. №3745/11.07.2022 г., Акт №181, том 10, дв. вх. рег. №3745.
За прилагане на действащия ЧИПУП–ПР, по отношение на УПИ I-149, кв. 23а по плана на с. Паволче, общ. Враца, е необходимо сключване на договор за прехвърляне право на собственост между заинтересованите лица – Община Враца и Нора Иванова Игнатова, за което е постъпило заявление, заведено в деловодната система на Община Враца с вх. №9400-0-8672/09.07.2026 г., с обективирано желание за закупуване на общинския поземлен имот, включен в горецитираното УПИ, което следва да се осъществи чрез сключване на окончателен договор по реда на чл. 15, ал. 5 от ЗУТ, във връзка с разпоредбата на § 22, ал. 1, т. 1, буква „б“ от Заключителните разпоредби на същия закон.
На основание чл. 41, ал. 2 от Закона за общинската собственост (ЗОС) е изготвена пазарна оценка от независим оценител, съгласно която пазарната стойност на придаваемия общински имот, предмет на продажбата, с проектен идентификатор 55070.501.14, с проектна площ 124 кв. м., актуван с Акт за частна общинска собственост №4235/01.06.2026 г. е в размер на 3 770,00 евро (три хиляди седемстотин и седемдесет евро) без включен ДДС. 
С оглед на гореизложеното и на основание разпоредбите на чл. 8, ал. 1 и чл. 35,      ал. 4, т. 2 от ЗОС, във връзка с чл. 15, ал. 5 и § 22, ал. 1, т. 1, буква „б“ от Заключителните разпоредби на ЗУТ, предлагам Общински съвет – Враца да даде съгласие за довършване на процедурата по прилагане на влязъл в сила ЧИПУП – ПР за УПИ I-149, кв. 23а по плана на с. Паволче, общ. Враца, чрез продажба на общинския поземлен имот, попадащ в границите на гореспоменатото УПИ. 



ПРИЛОЖЕНИЯ:  
1. Решение №566 по Протокол №37/26.08.2024 г. 
2. Заповед №1860/ 17.12.2025 г. за одобряване на ЧИПУП-ПР
3. Заявление с №9400-0-8672/09.07.2026 г.
4. Нотариален акт за дарение на недвижим имот, вписан в Служба по вписванията –        гр. Враца с вх. рег. №3330/20.07.2020 г., Акт № 13, том 9, дело № 1546, дв. вх. рег. №3300
5.  Договор за прекратяване на съсобственост чрез покупко-продажба на общинската част от недвижим имот от 18.03.2021 г., вписан с вх. рег. № 1251 от 18.03.2021 г., Акт №25, том 4, дв. вх. рег. №1247 
6. Договор за покупко-продажба на недвижим имот чрез търг от 30.06.2021 г., вписан с вх. рег. №3512/30.06.2021 г., Акт №31, том 10, дв. вх. рег. №3502 
7. Договор за прекратяване на съсобственост чрез покупко-продажба на общинската част от недвижим имот от 11.07.2022 г., вписан с вх. рег. №3745/11.07.2022 г., Акт №181, том 10, дв. вх. рег. №3745
8. Акт за частна общинска собственост №4235/01.06.2026 г.
9. Скица - проект №15-765674-27.05.2026 г. на АГКК
10. Скица №291/27.05.2026 г. от Регулационния план на с. Паволче
11. Експертна оценка за пазарна стойност 

ВНОСИТЕЛ:

ПЕТЯ ДОЛАПЧИЕВА
За кмет на Община Враца
Съгласно Заповед №1273/09.10.2026 г.


Изготвил: ………………../Ваня Могиланска – Главен експерт ОС/


Съгласували:
……………….. /инж. Цветан Стойчков – Зам.- кмет УТ и ОП/
....................  /Палмира Бенчева - Гл. юрисконсулт/
………….…..  /Петя Велкова  – Директор дирекция ОС/                                                    

	                                                                                                                  	   Проект! 



О Б Щ И Н С К И  СЪ В Е Т – В Р А Ц А

Р Е Ш Е Н И Е

№…………………
    от………………....

ОТНОСНО: Даване на съгласие за доброволно прилагане на частично изменение на подробен устройствен план – план за регулация, за УПИ I-149, кв. 23а по плана на                        с. Паволче, общ. Враца, по реда на чл. 15, ал. 5 от ЗУТ

О Б Щ И Н С К И   С Ъ В Е Т
На основание чл. 21, ал. 1, т. 8 и ал. 2 от Закона за местното самоуправление и местната администрация, чл. 8, ал. 1 и и чл. 35, ал. 4, т. 2 от Закона за общинската собственост, във връзка с чл. 15, ал. 5 и § 22, ал. 1, т. 1, буква „б“ от Заключителните разпоредби на Закона за устройство на територията (ЗУТ) и при мотиви, изложени в Предложението, 
Р Е Ш И:
1. Дава съгласие за довършване на процедурата по прилагане на частично изменение на подробен устройствен план – план за регулация за УПИ I-149, кв. 23а по плана на с. Паволче, община Враца, чрез прехвърляне на правото на собственост върху общинския поземлен имот, попадащ в границите на новообразувания урегулиран поземлен имот.
2. Дава съгласие Община Враца да прехвърли на Нора Иванова Игнатова правото на собственост върху общински имот, отразен в кадастралната карта и кадастралните регистри на с. Паволче като поземлен имот с проектен идентификатор 55070.501.14, с проектна площ 124 кв. м., актуван с Акт за частна общинска собственост №4235/01.06.2026 г., попадащ в границите на УПИ I-149, кв. 23а по плана на с. Паволче, общ. Враца, като определя пазарна цена, въз основа на пазарна оценка, изготвена от независим лицензиран оценител, в размер на 3 770,00 евро (три хиляди седемстотин и седемдесет евро) без включен ДДС.
3. Възлага на кмета на община Враца да издаде Заповед за прехвърляне на собствеността на имота по т. 2, като след извършване на дължимите плащания, на основание чл. 15, ал. 5 от ЗУТ да сключи окончателен договор за прехвърляне правото на собственост, с цел довършване на процедурата по прилагане на частично изменение на подробен устройствен план – план за регулация.


ВНОСИТЕЛ:

ПЕТЯ ДОЛАПЧИЕВА
За кмет на Община Враца
Съгласно Заповед №1273/09.10.2026 г.

